Vet Point Seminary

Γραμματέας Κτηνιατρικής Κλινικής
2025-10-15 19:30 - 2026-05-15 21:00 UTC
ΚΡΑΤΗΣΗ ΘΕΣΗΣ
Περιγραφή σεμιναρίου:
Αγαπάς τα ζώα και θες να είσαι μέλος μιας δυναμικής ομάδας που φροντίζει για την υγεία και την ευημερία των κατοικιδίων και των κηδεμόνων τους; Θες να εργάζεσαι σε ένα ευχάριστο περιβάλλον με προκλήσεις καθημερινά; Νιώθεις ότι είσαι ένα δοτικό άτομο και σου αρέσει να προσφέρεις; Τότε η θέση Γραμματέα Κτηνιατρικής Κλινικής σου ταιριάζει!
Το άτομο της Γραμματείας είναι το πρώτο που καλωσορίζει έναν κηδεμόνα κατοικιδίου σε ένα Κτηνιατρείο. Είναι, επίσης, το τελευταίο άτομο που βλέπει ο κηδεμόνας πριν φύγει. Οι αλληλεπιδράσεις που έχει ο κηδεμόνας του κατοικιδίου με το άτομο αυτό μπορούν να καθορίσουν το πώς αντιλαμβάνεται την ποιότητα των ιατρικών υπηρεσιών που προσφέρονται στο τετράποδο μέλος της οικογένειας του.
Το άτομο της Γραμματείας πρέπει να έχει άριστες επικοινωνιακές δεξιότητες και να μπορεί να χειρίζεται ποικίλες ερωτήσεις και αιτήματα από κηδεμόνες κατοικιδίων, από εξωτερικούς συνεργάτες και από το προσωπικό της κλινικής.
Εκτός από τον καθορισμό ραντεβού, την ανταπόκριση σε ερωτήματα σχετικά με τις παρεχόμενες υπηρεσίες υγείας, τον χαιρετισμό πελατών και τη διαχείριση των κλήσεων, το άτομο της Γραμματείας μπορεί να εκτελεί καθήκοντα λογιστικής, μάρκετινγκ ή παροχής συμβουλών σε πελάτες.
Σημαντικά χαρακτηριστικά ενός/μια Γραμματέα Κτηνιατρικής Κλινικής είναι μια επαγγελματική στάση που εστιάζει στην άψογη εξυπηρέτηση πελατών, την ικανότητα διαχείρισης πολλαπλών εργασιών και την αποτελεσματικότητα υπό πίεση.
Το Vet Point Seminary σε αυτό το Εκπαιδευτικό Πρόγραμμα Σπουδών προσφέρει σε κάθε συμμετέχοντα όλες τις γνώσεις για να αναπτύξει τις παραπάνω δεξιότητες. Έτσι ώστε να λάβει μια ολοκληρωμένη εκπαίδευση ως Επαγγελματίας Γραμματέας Κτηνιατρικής Κλινικής. Επίσης, οι συμμετέχοντες θα λάβουν τα εργαλεία εκείνα που θα τους βοηθήσουν να βγουν στην αναζήτηση εργασίας με πλεονεκτήματα και να χτίσουν μια επιτυχημένη καριέρα ως μέλος μιας δυναμικής ομάδας σε μια Κτηνιατρική Κλινική.
Η Κτηνιατρική είναι ένας τομέας που παρουσιάζει συνεχόμενη ανάπτυξη τις τελευταίες δεκαετίες. Η ζήτηση εργατικού προσωπικού για στελέχωση των Κτηνιατρικών Κλινικών έχει αυξηθεί σημαντικά. Άτομα με Γραμματειακές Σπουδές όπως οι σπουδαστές στο Πρόγραμμα “Γραμματέας Κτηνιατρικής Κλινικής” του Vet Point Seminary μπορούν να εργοδοτηθούν άμεσα μετά την απόκτυση της Πιστοποίησης, του Πτυχίου τους.
Πιο αναλυτικά το Πρόγραμμα Σπουδών “Γραμματέας Κτηνιατρικής Κλινικής” του Vet Point Seminary αφορά:

Γνώσεις Υγείας και Φροντίδας Κατοικίδιων Ζώων
Γνώσεις Προϊόντων Φροντίδας Κατοικιδίων Ζώων
Διατροφή Κατοικίδιων ζώων
Εξυπηρέτηση πελατών Κτηνιατρικής Κλινικής
Εξυπηρέτηση και διαχείριση συνεργατών και προσωπικού Κτηνιατρικής Κλινικής
Επικοινωνιακές δεξιότητες με τους πελάτες, τους συνεργάτες και το υπόλοιπο προσωπικό της Κτηνιατρικής Κλινικής
Πωλήσεις και Μάρκετινγκ στην Κτηνιατρική Κλινική
Κανόνες Υγείας και Ασφάλειας κατά τη διάρκεια της εργασίας σε Κτηνιατρική Κλινική
Κανόνες Συμπεριφοράς και Δεοντολογίας Γραμματέα Κτηνιατρικής Κλινικής
Ψυχολογία και Πρακτικές Νευρογλωσσικού Προγραμματισμού για Γραμματέα Κτηνιατρικής Κλινικής
Καθήκοντα Γραμματέα Κτηνιατρικής Κλινικής
Προτεραιοποίηση Εργασιών Γραμματέα Κτηνιατρικής Κλινικής
Γραφιακές Δεξιότητες Γραμματέα Κτηνιατρικής Κλινικής
Υπηρεσίες Κτηνιατρείων / Κτηνιατρικών Κλινικών / Κτηνιατρικών Νοσοκομείων και ανταπόκριση Γραμματέα Κτηνιατρικής Κλινικής στα καθήκοντα
Χρήση Λογισμικού Συστήματος Υπολογιστών Κτηνιατρικών Κλινικών
Γνώσεις Λογιστικής

Διάρκεια Σπουδών: 1 έτος
Μαθήματα: Τα θεωρητικά μαθήματα γίνονται διαδικτυακά, εξ αποστάσεως, με απευθείας παρακολούθηση(ζωντανά/live) κάθε Τετάρτη 19:30 – 21:00. Αφού ολοκληρωθεί η θεωρία, ακολουθούν πρακτικά μαθήματα διάρκειας μιας εβδομάδας. Οι σπουδές ολοκληρώνονται με γραπτές εξετάσεις και οι συμμετέχοντες λαμβάνουν Πιστοποιητικό Σπουδών. Κάθε συμμετέχοντας – σπουδαστής παραδίδει πτυχιακή εργασία σε ένα θέμα που επιλέγει σε συνεννόηση με την καθηγήτρια του.
Πότε: Αρχίζει τον Οκτώβριο 2025
Τα θεωρητικά μαθήματα γίνονται κάθε Τετάρτη 19:30 -21:00 ζωντανά, διαδικτυακά, εξ αποστάσεως (ώρα Ελλάδας / Κύπρου).
Πιστοποιητικό Σπουδών: Δίνεται σε κάθε συμμετέχοντα που ολοκληρώνει το Πρόγραμμα Σπουδών (θεωρητικά μαθήματα, πρακτικά μαθήματα, παράδοση πτυχιακής εργασίας, εξετάσεις)
Γλώσσα: Ελληνικά
Τιμή: 1500 ευρώ
*Στην τιμή δεν περιλαμβάνεται ΦΠΑ
* Περιορισμένος αριθμός θέσεων
Διδάσκοντας: Δρ Δήμητρα Σωφρονίου – Κτηνίατρος

Βιογραφικό Διδάσκοντα:
Η Δρ Δήμητρα Σωφρονίου αποφοίτησε το 2005 από το Λύκειο Αγίου Σπυρίδωνα στη Λεμεσό με άριστα και με τιμητική διάκριση στο μάθημα της Βιολογίας. Σπούδασε στο Τμήμα Κτηνιατρικής του Αριστοτέλειου Πανεπιστημίου Θεσσαλονίκης. Κατά τη διάρκεια των σπουδών της συμμετείχε ως εθελόντρια στο Ελληνικό Κέντρο Περίθαλψης Άγριων Ζώων. Εργάστηκε ως Κτηνίατρος σε Κτηνιατρική Κλινική στη Λεμεσό για 3,5 χρόνια και ακολούθως μετεκπαιδεύτηκε στην Κλινική Ζώων Συντροφιάς του Αριστοτέλειου Πανεπιστημίου Θεσσαλονίκης στις Μονάδες Χειρουργικής – Μαιευτικής, Αναισθησιολογίας – Εντατικής Θεραπείας και Διαγνωστικής Απεικονιστικής. Πραγματοποίησε κλινική άσκηση ως μεταπτυχιακή φοιτήτρια στο Τμήμα Οφθαλμολογίας και στο Τμήμα Εξωτικών Ζώων στην Κλινική Ζώων Συντροφιάς του Αριστοτέλειου Πανεπιστημίου Θεσσαλονίκης.
Συμμετείχε σε δύο παρασιτολογικές ερευνητικές μελέτες για τα ζώα στην Κύπρο. Η πρώτη έρευνα με τίτλο «Occurrence and zoonotic potential of endoparasites in cats of Cyprus and a new distribution area for Troglostrongylus brevior» δημοσιεύτηκε το 2017 στο παγκόσμιο παρασιτολογικό περιοδικό ερευνών «Parasitology Research». Η δεύτερη «Ticks,Fleas and Harboured Pathogens from dogs and cats in Cyprus» δημοσιεύτηκε στο παγκόσμιο περιοδικό ερευνών «Pathogens» το 2022.
Η Δρ Δήμητρα Σωφρονίου παρουσίασε ως ομιλήτρια θέματα που αφορούν την Εντατική Θεραπεία Ζώων Συντροφιάς στο 13ο Πανελλήνιο Κτηνιατρικό Συνέδριο στην Αθήνα. Συμμετέχει σε πολλά παγκόσμια, τοπικά και διαδικτυακά επιστημονικά κτηνιατρικά συνέδρια κάθε χρόνο και έχει παρακολουθήσει μια σειρά σεμιναρίων που αφορούν την ιδιοσυγκρασία, τη συμπεριφορά και την ιατρική της γάτας.
Επιπλέον, παρακολούθησε μαθήματα Personal Branding – Business Strategy, ενώ έχει πιστοποιηθεί από την Google ως Social Media Manager μετά από σειρά μαθημάτων Social Media Marketing που παρακολούθησε.
Η Δρ Δήμητρα Σωφρονίου είναι μέλος της Επαρχιακής Επιτροπής Ευημερίας Ζώων Λεμεσού από το 2021, είναι τακτικός αρθρογράφος σε ιστοσελίδες σχετικά με θέματα υγείας και φροντίδας των κατοικίδιων ζώων, ενώ διατηρεί προσωπικό κανάλι στο Youtube «Dr Demetra Sofroniou» στο οποίο προσφέρει συμβουλές για τη φροντίδα των κατοικίδιων.
Η Δρ Δήμητρα Σωφρονίου ασκεί την Κτηνιατρική Πράξη από το 2012 και από το 2019 είναι ιδιοκτήτρια της Κτηνιατρικής Κλινικής Love4Pets στην Λεμεσό, όπου και εργάζεται ως Κτηνίατρος.

Για περισσότερες πληροφορίες επικοινωνήστε στο vetpointseminary@gmail.com

ΔΗΛΩΣΕ ΣΥΜΜΕΤΟΧΗΟι εγγραφές για το σεμινάριο «Γραμματέας Κτηνιατρικής Κλινικής», έχουν λήξει.
